Hei, denne artikkelen er over ett år gammel og kan inneholde utdatert informasjon

(Dagbladet): Den britiske dagligvarekjeden Iceland åpner i Norge før sommeren, skriver Dagens Næringsliv (DN).

Kjeden er mest kjent for sitt utvalgt av frossenvarer, og skal åpne to butikker i det sentrale østlandsområdet.

Butikkinvestor Geir Olav Opheim sier til DN at de vil spesialisere seg på frossenmat, men også ha tradisjonelle varer som melk og brød.

- I første omgang åpner vi to for å lære det norske markedet å kjenne. Vi fininnstiller hvilke produkter vi skal ha og får systemet og verdikjeden opp og går. Men vi må ha flere enn to butikker hvis dette skal gå bra, sier Opheim til avisa.

Iceland er blant Storbritannias ti største dagligvarekjeder.